Jeni Couzyn (alizaliwa mwaka 1942) ni mshairi wa kike na mwanaantholojia nchini Afrika Kusini anayeishi na kufanya kazi nchini Canada na Uingereza. Mkusanyiko wake unaojulikana zaidi unaitwa Life by Drownin (1985), ambao mwanzoni ulijumuisha mlolongo wa A Time to be Born (1981) ambao unasimulia ujauzito mpaka kuzaliwa kwa binti yake. Couzyn alizaliwa Afrika Kusini na kusomea katika chuo kikuu cha Natal. Alihamia Uingereza mnamo mwaka 1966 na akajiimarisha kama mwandishi wa kujitegemea. Alikuwa raia wa Canada mnamo mwaka 1975 na mwaka uliofuata aliteuliwa kuwa kama mwandishi wa makazi katika Chuo Kikuu cha Victoria, British Columbia. Tangu wakati huo amegawanya wakati wake kati ya Uingereza, Canada na Afrika Kusini. Mkusanyo wa kwanza wa Couzyn uliitwa Flying (1970). Makusanyo ya baadaye ni pamoja na Christmas in Africa (1975), A Time to be Born (1981), Life by Drowning (1985), na That's It (1993) A Time to be Born inaelezea kuzaliwa kwa mwanaye ikijumuisha kutungwa kwa mimba hadi kuzaliwa kwa mtoto. Couzyn alihariri ‘’The Bloodaxe Book of Contemporary Women Poets’’ (1985), kilichowekwa kama kitabu cha kujifunzia kwa shule ya upili nchini Uingereza kwa wakati huo.